**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ГРАД НОВИ САД**

**ГРАДСКА УПРАВА ЗА ПРИВРЕДУ**

**Број: 3-588 /2012-VII**

**Дана: 27. септембра 2012. године**

**Н О В И С А Д**

**О Б А В Е Ш Т Е Њ Е**

**ЗА ПОДНОШЕЊЕ ЗАХТЕВА ЗА ОСТВАРИВАЊЕ ПРАВА ПРЕЧЕГ ЗАКУПА ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ НА ТЕРИТОРИЈИ ГРАДА НОВОГ САДА**

**ЗА 2013. ГОДИНУ**

**У складу са чланом 64.а Закона о пољопривредном земљишту („Службени гласник Републике Србије“, бр. 62/06, 65/08 и 41/09), обавештавају се :**

**I Сва правна и физичка лица која су власници функционалног система за наводњавање и одводњавање, рибњака, вишегодишњих засада старијих од три године, а млађих од 15 година у роду, винограда старијих од три године, а млађих од 30 година у роду, функционалних пољопривредних објеката (инфраструктура), а који се налазе на земљишту у државној својини, да уз захтев за остваривање права пречег закупа пољопривредног земљишта у државној својини по основу власништва на инфраструктури доставе и потребну документацију и то :**

**- Извод из јавне књиге о евиденцији непокретности,**

**- Записник Републичке пољопривредне инспекције о стању и функционалности инфраструктуре,**

**- Извод или потврда из Регистра пољопривредних газдинстава о активном статусу.**

**У случају да инфраструктура није укњижена у јавне књиге о евиденцији непокретности уз захтев за остваривање права пречег закупа пољопривредног земљишта у државној својини по основу власништва на инфраструктури потребно је доставити :**

**- Записник Републичке пољопривредне инсперкције о постојању функционалне инфраструктуре,**

**- Доказ о власништву на инфраструктури (грађевинска, односно употребна дозвола, односно извод из проспекта о приватизацији (којим се доказује да је та инфраструктура ушла у процену вредности друштвеног капитала), односно извод из пописа основних средстава,**

**- Извод или потврда из Регистра пољопривредних газдинстава о активном статусу.**

**II Сва правна и физичка лица која су власници објеката за узгој и држање животиња, а баве се узгојем и држањем животиња, да уз Захтев за остваривање права пречег закупа пољпривредног земљишту у државној својини по основу узгоја и држања животиња, доставе и потребну документацију и то :**

**- Доказ о регистрованој фарми - решење о утврђивању ветеринарско-санитарних услова (издатог од стране Министарства пољопривреде, шумарства и водопривреде - Управе за ветерину) или доказ о регистрованом пољопривредном газдинству са 15 уматичених млечних крава,**

**- Уверење или потврда о здравственом стању животиња, (прибавља се од ветеринарске станице и ветеринарског инспектора),**

**- Уверење о уматиченим животињама издато од Пољопривредног факултета у Новом Саду - Департман за сточарство,**

**- Потврда о извршеном обележавању животиња,**

**- Податак о врсти и броју животиња (попуњена табела 3.),**

**- Извод или потврда из Регистра пољопривредних газдинстава о активном статусу.**

**Формулар захтева за остваривање права пречег закупа може се преузети сваког радног дана у Градској управи за привреду Града Новог Сада, Руменачка 110а, Нови Сад.**

**Рок за подношење захтева са потребном документацијом је 30.10.2012. године до 15,30 сати.**

**Захтеви за остваривање права пречег закупа са потребном документацијом, подносе се Комисији за израду Годишњег програма заштите, уређења и коришћења пољопривредног земљишта на територији Града Новог Сада, у коверти са назнаком „Документација за остваривање права пречег закупа коришћења пољопривредног земљишта у државној својини на територији Града Новог Сада за 2013. годину“ и предају на писарници Градске управе за опште послове (шалтер сала), шалтер број 12, у Градској кући, Трг слободе број 1, Нови Сад.**

**Неблаговремено приспели захтеви подносиоцу ће бити враћени неотворени.**

**Ово обавештење биће истакнуто на огласним таблама месних канцеларија на територији Града Новог Сада и на сајту Града.**

**Н А Ч Е Л Н И Ц А**

***Иванка Чубрило,с.р.***